ബിജെപി കുഴല്പ്പണം: കേസന്വേഷിച്ച ഉദ്യോഗസ്ഥരെ നേരിടുമെന്ന ഭീഷണി മുഴക്കി എം ടി രമേശ് കൊടകരയില് ബിജെപിയുടെ കുഴല്പ്പണ കേസ് അന്വേഷിച്ച പൊലീസ് ഉദ്യോഗസ്ഥരെ നേരിടുമെന്ന ഭീഷണി മുഴക്കി സംസ്ഥാന ജനറല് സെക്രട്ടറി എം ടി രമേശ്. കുറ്റപത്രത്തില് ബിജെപിയെ പരാമര്ശിച്ച ഉദ്യോഗസ്ഥരെ നിയമപരമായി നേരിടുമെന്നാണ് രമേശന്റെ ഭീഷണി. കേസില് സാക്ഷികള് പ്രതികളായാല് അപ്പോള് കാണാം. എങ്ങനെ നേരിടണമെന്നും അറിയാം. ബിജെപി നേതാക്കള് പ്രതികളാകുമെ ന്ന മുഖ്യമന്ത്രിയുടെ പ്രതികരണം മുന്വിധിയാണ് വ്യക്തമാക്കുന്നതാണെന്നും രമേശ് പറഞ്ഞു. നേരത്തെ ബിജെപി സംസ്ഥാന നേതാക്കളില് ഒരാളായ ബി ഗോപാലകൃഷ്ണനും അന്വേഷണ ഉദ്യോഗസ്ഥര്ക്കെതിരെ ഭീഷണിയുമായി രംഗത്തുവന്നിരുന്നു. കേരളത്തിലെ പൊലീസിനേക്കാള് കൂടുതല് ബിജെപിക്കാര് ഉണ്ടെന്നും കേസില് അന്വേഷണം തങ്ങള്ക്കെതിരെ തിരിഞ്ഞാല് ബിജെപിക്കാര് രംഗത്തിറങ്ങും എന്നുമായിരുന്നു ഭീഷണി. കുഴല്പ്പണകേസില് കുടുങ്ങിമെന്നു ഉറപ്പായതോടെ ബിജെപിയുടെ പല നേതാക്കളും അന്വേഷണ ഉദ്യോഗസ്ഥരെ ഭീഷണിപ്പെടുത്തുന്നത് തുടരുകയാണ്. Tags: featured news investigating the case MT Ramesh threatened കൊടകര ബിജെപിയുടെ കുഴല്പ്പണ കേസ്